Ljeto u zlatnoj dolini
Ljeto u zlatnoj dolini je bosanskohercegovačko-francusko-britanski igrani film iz 2003. godine koji je režirao Srđan Vuletić, a producirao Ademir Kenović.  Muziku za film je radio Edo Maajka. Film govori o šesnaestogodišnjaku koji mora vratiti dug, pošto mu je otac umro. Nastojeći da sakupi novac, on i njegov prijatelj bivaju uvučeni u sarajevsku kriminalnu mrežu.

Radnja 

Na tradicionalnoj muslimanskoj sahrani (dženazi) svog oca Faruka Vakupe, 16-godišnjak Fikret čuje da je njegov otac ostao dužan novac Hamidu, čovjeka za kojeg on nikad nije čuo. Hamid na sahrani ne želi da oprosti sve pokojniku dok mu dug, koji je sada prešao sa oca na sina, ne bude vraćen. Ovaj čin se u Bosni često ne primjenjuje na dženazi, jer se smatra potpuno ponižavajućim. Fikret i njegova porodica postaju predmet podsmijeha. On, koji je praktično još dijete, odlučuje da „otkupi dušu svog oca“. U želji da vrati očev dug i da osigura oproštaj, on ulazi u stvarni svijet Sarajeva, u kojem vladaju poslijeratni haos, bijeda i siromaštvo, i postaje idealna meta za dvojicu korumpiranih policajaca koji žele da mu „pomognu“: odlučuju da on čuva kidnapovanu djevojku.

Uloge

Spoljašnje veze 
 Zvanični vebsajt
 

Bosanskohercegovački filmovi
Francuski filmovi
Britanski filmovi
Dramski filmovi
Authority control 2